„Návrh
NARIADENIA   VLÁDY
 Slovenskej republiky
z .......... 2004,
ktorým sa mení a dopĺňa nariadenie vlády Slovenskej republiky č. 199/2002 Z. z., ktorým sa ustanovujú podrobnosti označovania elektrických chladničiek a elektrických mrazničiek a ich kombinácii pre domácnosť energetickým štítkom“.

Vláda Slovenskej republiky podľa § 9 ods. 3 a § 12 ods. 8 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov a podľa § 2 ods. 1 písm. h) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:
Čl. 1
Nariadenie vlády Slovenskej republiky č. 199/2002 Z. z., ktorým sa ustanovujú podrobnosti označovania elektrických chladničiek a elektrických mrazničiek a ich kombinácii pre domácnosť energetickým štítkom sa mení a dopĺňa takto:

1.  § 3 sa dopĺňa odsekom 3, ktorý znie: 
		„(3) Ak sa informácia pre určitú kombináciu modelov získala výpočtom z návrhu alebo odhadom podľa údajov z iných kombinácii, dokumentácia musí obsahovať podrobnosti o výpočtoch alebo o odhadoch podľa údajov z iných kombinácií a podrobnosti o skúškach vykonaných na overenie presnosti vykonaných výpočtov, najmä podrobnosti matematických modelov použitých pri výpočtoch a meraniach vykonaných na overenie modelu.“

2. V § 5 ods. 2 sa na konci textu pripája táto veta: 

	„Náležitosti uvedené v prílohách č. 1 až 3 požadujúce poskytovanie údajov o hlučnosti chladiaceho zariadenia sa  použijú iba tam, kde je táto informácia požadovaná a meraná podľa osobitného predpisu2).

3. V § 4 odsek 5 znie: 

	„(5) Ak  sa  chladiace  zariadenie  ponúka  na  predaj, prenájom  alebo  predaj  na  splátky  prostredníctvom poštovej služby, katalógu, reklamy na internete alebo na inom elektronickom médiu, alebo iným spôsobom, z ktorého vyplýva, že zákazník nemá záujem o predvedenie výrobku alebo nemôže jeho predvedenie očakávať, musí dostať zákazník informáciu uvedenú na energetickom štítku alebo v energetickom opise chladiaceho zariadenia ešte pred jeho zakúpením. Táto informácia obsahuje všetky údaje podľa prílohy č. 3.“
4. V prílohe č.1 v časti Tlač sa za vyobrazenie energetického štítku vkladajú slová:

„Štítok s označením triedy energetickej hospodárnosti pre chladiace zariadenia tried A+ a A++ musí byť umiestnený na tej istej pozícii ako označenie triedy energetickej hospodárnosti pre chladiace zariadenia triedy A a musí byť v súlade s nasledovnými ilustráciami. 

   A+							A++

5. V prílohe č. 2 bod 4 sa označenie triedy „A“ v celom texte nahrádza označením triedy „A++“.

6.  V prílohe č.2 bod 8 znie:
„8. Úžitkový objem oddielu pre skladovanie zmrazených potravín a tam, kde je to  možné aj chladiaceho oddielu;  zruší  sa  rubrika  pre  kategórie  1 až 3.  Pre kategóriu 3 sa musí uviesť úžitkový objem oddielu na ľad.“

7. Príloha č. 2 sa dopĺňa bodom 15, ktorý znie:
„15. Stanovenie možnosti zabudovania chladiaceho zariadenia.“

8. V prílohe č.5 sa pod nadpis vkladá:

„ČASŤ 1: Definície tried energetickej hospodárnosti A+ a A++

Trieda energetickej hospodárnosti chladiaceho zariadenia je klasifikovaná ako „A+“ alebo „A++“, ak index energetickej hospodárnosti alfa, ( ďalej len „Iα“) je v rozsahu vymedzenom tabuľkou č. 1.

Tabuľka č.1

Index energetickej hospodárnosti Iα	Trieda energetickej hospodárnosti	
30 > Iα	A++	
42 > Iα  30	A+	
Iα  42	A až G (pozri nižšie)	

Poznámka: 
Index energetickej hospodárnosti Iα vyjadrený v % sa vypočíta podľa vzorca:

AC - ročná spotreba energie chladiaceho zariadenia podľa prílohy č.1 bodu V
SCα - štandardná ročná spotreba energie chladiaceho zariadenia α 

Hodnota SCα sa vypočíta podľa vzorca:

Vc -  úžitkový objem oddielu v litroch získaný meraním podľa osobitného predpisu 3)
Tc -  navrhovaná teplota oddielu v °C.

Poznámka pod čiarou k odkazu 3) znie:
„3) Nariadenie vlády Slovenskej republiky č. 453/2002 Z. z. o postupoch pri poskytovaní 
     informácií v oblasti technických predpisov a technických noriem.“

Hodnoty Mα a Nα sú uvedené v tabuľke č. 2.
Hodnoty FF, CC, BI a CH sú uvedené v tabuľke č. 3.

Tabuľka č. 2

Kategória chladiaceho zariadenia	Teplota najchladnejšieho oddielu	Mα	Nα	
Chladnička bez oddielu s nízkou teplotou	> - 6 °C	0,233	245	
Chladnička s oddielom na chladenie	> - 6 °C	0,233	245	
Chladnička bez hviezdičky	> - 6 °C	0,233	245	
Chladnička *	- 6 °C *	0,643	191	
Chladnička **	 - 12 °C **	0,450	245	
Chladnička ***	 - 18 °C ***/*(***)	0,777	303	
Chladnička/mraznička*(***)	 - 18 °C ***/*(***)	0,777	303	
 Skriňová mraznička	 - 18 °C *(***)	0,539	315	
Truhlicová mraznička	 - 18 °C *(***)	0,472	286	
Viacdverové alebo iné 		(1)	(1)	

Poznámka:

(l) Pre tieto chladiace zariadenia sa určujú hodnoty M  a N podľa teploty a počtu hviezdičiek oddielov s najnižšou teplotou. Chladiace zariadenia s oddielmi –18 C *(***) sa posudzujú ako chladničky/mrazničky *(***).

Tabuľka č. 3

Korekčný súčiniteľ	Hodnota	Podmienka	
FF (bez námrazy)	1,2	pre oddiely mrazených potravín s nútenou cirkuláciou bez námrazy	
	1	iné	
CC (klimatická trieda)	1,2	pre „tropické“ chladiace zariadenia	
	1,1	pre „subtropické“ chladiace zariadenia	
	1	iné	
BI (zabudovanie)	1,2	pre zabudované chladiace zariadenia (1) s menšou šírkou ako 58 cm	
	1	iné	
CH (chladiaci oddiel)	50 kWh/r	pre chladiace zariadenia s chladiacim oddielom s objemom najmenej 15 litrov	
	0	iné	

Poznámka:

(1) Chladiace zariadenie je definované ako zabudované iba vtedy, ak je určené výlučne na zabudovanie a  bolo tak aj testované.

Ak trieda energetickej hospodárnosti chladiaceho zariadenia nie je A+ alebo A++, musí byť určovaná podľa časti 2 tejto prílohy.

9. Doterajší text prílohy č. 5 sa označuje nadpisom:
„ČASŤ 2: Definície Tried energetickej hospodárnosti A až G“
10. Príloha č. 6 znie:

    „ Zoznam preberaných právnych aktov Európskych spoločenstiev a Európskej únie

1.	Smernica Rady 92/75/EHS z 22. septembra 1992 o označovaní štítkom výrobkov a štandardných informáciách o spotrebe energie a ďalších zdrojov domácich spotrebičov.
2.	Smernica Komisie 94/2/ES z 21. januára 1994 týkajúca sa energetického štítkovania elektrických chladničiek a elektrických mrazničiek a ich kombinácií pre použitie v domácnosti (Úradný vestník Európskych spoločenstiev L 045, 17. 2. 1994) v znení smernice Komisie 2003/66/ES z 3. júla 2003 (Úradný vestník Európskej únie L 170, 9. 7. 2003).
3.	Preklad smerníc uvedených pod bodom 1. a 2. je v Centrálnej prekladateľskej jednotke 
      sekcie Inštitút pre aproximáciu práva Úradu vlády Slovenskej republiky.

Čl. II

Toto nariadenie nadobúda účinnosť 1. júla 2004.